Diari Oficial de la Generalitat Valenciana


Sumari del DOGV 7053, del 25-06-2013 (2013/6270)

Notificació de la interlocutòria dictada en el procediment de pàtria potestat 1271/2012.
----------------------------------------------------------------------------------------

### Dades del document

Número de DOGV
:   7053

Data del DOGV
:   25-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6270


Organisme emissor
:   Jutjat de Primera Instància Número 8 de València

Tipus de document
:   Anunci

Notificació de la interlocutòria dictada en el procediment de pàtria potestat 1271/2012. [2013/6270]  
Rafael Roselló Sobrevela, secretari del Jutjat de Primera Instància número 8 de València   
Família. Pàtria potestat 001271/2012   
Part demandant: Elisabeth del Sarango Sarango.   
Part demandada: Luis Alberto Sigüenza Castillo.   
En el juí a què es fa referència s'ha dictat la resolució que té el text que, literalment, és com seguix:   
«Interlocutòria  
València, 3 de juny de 2013   
Antecedents de fet  
Primer. Per mitjà d'un escrit presentat per la procuradora la senyora Sarrió Peiró, en nom i representació d'Elisabeth del Cisne Sarango Sarango, es va demanar autorització per a realitzar el canvi d'empadronament, centre escolar i altres decisions necessàries per a l'educació de la seua filla menor nascuda en data [...] de la seua unió de fet amb Luis Alberto Sigüenza Castillo, qui en data 12 de febrer de 2012 li havia informat que se n'havia anat al seu país d'origen, Equador, i que no hi pensava tornar mai; la instant i la seua filla se'n van anar a viure a casa dels seus pares, però atés que continua empadronada en un domicili en què ja no residixen, cosa que li genera molts obstacles per a la presa de decisions en la vida de la menor, com ara la seua escolaritat i altres decisions a nivell educatiu o de salut.  
Segon. Admesa a tràmit tal sol·licitud sobre conflicte en l'exercici de la pàtria potestat, de conformitat aamb l'article 156 del Codi Civil, es va disposar traslladar tal sol·licitud a la part demandada.  
La part demandada va ser notificada per edictes de tal resolució atés el seu parador ignorat en virtut de la diligència d'ordenació de 25 de març de 2013.  
Tercer. Amb l'evacuació del trasllat conferit, el ministeri fiscal, per mitjà d'un informe de 27 de maig de 2013, va sol·licitar que s'atribuís a la instant la facultat de decidir en els termes sol·licitats.  
Raonaments jurídics  
Únic. Disposa l'article 156 del Codi Civil que la pàtria potestat s'exercirà conjuntament per ambdós progenitors, o només per un amb el consentiment exprés o tàcit de l'altre, i en cas de desacord, qualsevol dels dos podran acudir al jutge, qui, després d'oir a ambdós i al fill, si tinguera prou coneixement i, en tot cas, si fóra major de 12 anys, atribuirà sense un recurs ulterior la facultat de decidir al pare o a la mare.  
  
A la vista de tal precepte legal i tenint en compte la totalitat de la prova practicada pertoca, i diguem-ho promptament, acollir la pretensió formulada per la part actora i això per considerar que la sol·licitud demanada protegix l'interés superior de la filla menor al residir esta amb, SA, mare qui, i davant de la desaparició del progenitor ?consta en actuacions que s'ignora el seu parador- es fa càrrec de la seua atenció integral, i es veu obligada a prendre moltes decisions en la vida de la seua filla que pel fet de ser pròpies de l'exercici de la pàtria potestat exigixen el consentiment d'ambdós progenitors, decisions estes relatives al canvi d'empadronament de la menor i la seua educació ?açò és, essencials en la vida de la menor- que, i davant del parador ignorat del pare, ha de prendre la persona que insta sense el seu consentiment, a tal fi ha de ser autoritzada en els termes que consten en la part dispositiva d'esta resolució.  
Atés el que s'ha exposat, dispose:   
Estimar la sol·licitud presentada per Elisabeth del Cisne Sarango Sarango contra Luis Alberto Sigüenza Castillo i, en conseqüència, autoritzar-la per a decidir individualment el canvi d'empadronament de la seua filla menor, nascuda en data [...], centre escolar al qual ha d'assistir, i qualssevol altres qüestions necessàries en l'educació de la seua filla menor.   
No pertoca efectuar una especial imposició de les costes processals.  
Contra la present resolució no es pot interposar cap recurs, d'acord amb el que disposa l'article 156 del Codi Civil.  
Així ho mana i firma Sonsoles Mata Llorca, magistrada jutgessa del Jutjat de Primera Instància número 8. En done fe.»  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, es publica el present edicte en el tauler d'anuncis del Jutjat per a portar a efecte la diligència de notificació a Luis Alberto Sigüenza Castillo.  
Diligència. L'estenc jo, el secretari judicial, per a fer constar que el present edicte ha quedat fixat en el dia de hui en el tauler d'anuncis. En done fe.  
València, 4 de juny de 2013.   
  
València, 10 de juny de 2013.- El secretari judicial: Rafael Roselló Sobrevela.